નડિયાદની વિશ્વવિખ્યાત મૂળજીભાઈ પટેલ યુરોલોજિકલ હોસ્પિટલે તાજેતરમાં 40 વર્ષ પૂર્ણ કર્યાં. કિડની હોસ્પિટલ તરીકે જાણીતી આ હોસ્પિટલ નેફ્રો-યુરોલોજીના વૈશ્વિક ફલક પર ‘સેન્ટર ઓફ એક્સેલન્સ’ બની ગઈ છે. કિડની હોસ્પિટલ દ્વારા 40 વર્ષની ઉજવણી કરવામાં આવી હતી, જેમાં હોસ્પિટલમાં એક યા બીજા પ્રકારે યોગદાન આપી હોસ્પિટલની 40 વર્ષની મજલમાં યથાશક્તિ પ્રદાન આપનારા દાતાઓ-સમર્થકોનું સન્માન કરવામાં આવ્યું હતું. ઉજવણી કાર્યક્રમ અંતર્ગત ન્યુરોલોજી-યુરોલોજીમાં સાયન્ટિફિક સેશનનું આયોજન કરવામાં આવ્યું હતું, જેમાં નડિયાદમાં વર્લ્ડ-ક્લાસ સુવિધાની રચના અને વિકાસની ભાતીગળ યાત્રાને રજૂ કરવામાં આવી હતી.